Skólinn hefur gert samning við Umhverfissvið Reykjavíkurborgar um grenndarskóg skólans . Heimsóknir nemenda í stofnarnir og fyrirtæki í nágrenni skólans eiga sér einnig fastan sess í skólastarfinu . Í félagsmiðstöðinni Árseli á sér stað fjölbreytt starfsemi . Í Árbæjarhverfi er starfrækt íþróttafélagið Fylkir . Skólinn nýtur sérfræðiþjónustu frá þjónustumiðstöðinni . Þá hefur Leynileikhúsið verið með æfingaaðstöðu í skólanum . Samstarf Árbæjarskóla við leik - og grunnskólana í hverfinu hefur verið mikið í gegnum tíðina . Þá á skólinn í góðu samstarfi við Borgarholtsskóla og Tækniskólann þar sem nemendum Árbæjarskóla gefst kostur á að stunda valgreinar . Gott samstarf er við Orkuveituna þar sem nemendum í 10. bekk gefst kostur á að stunda valfagið iðnir og tækni en það nám lítur að því að vekja áhuga þeirra á iðn - og tæknistörfum og kynna þeim þau fjölbreyttu störf og starfstækifæri sem iðn - og tækninám hefur upp á að bjóða . Námið byggir á fræðslu , vettvangsferðum og verklegum æfingum . Námið fer fram hjá Orkuveitunni og er það iðn - og tæknimenntað starfsfólk Orkuveitunnar sem heldur utan um námið ásamt kennara frá Árbæjarskóla . Á heimasíðu skólans er tengill sem nefnist Tómstundastarf og þar má nálgast upplýsingar um fjölbreytt tómstundastarf sem börnunum í hverfinu stendur til boða .